hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr sv ca de de de de de de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fi en sv en de fr nb en en es en en fi en pt en en es en en nl sv en en es en en de en fr en en en de en hu en en en en en en de en fr pt en it pt en hu uz en hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Nemzetközi Úszószövetség (hivatalos francia nevén: Fédération internationale de natation, rövidítve: FINA) a Nemzetközi Olimpiai Bizottság által elismert sportszövetség. 1908-ban alakult meg Londonban, Belgium, Dánia, Finnország, Franciaország, Magyarország, Nagy-Britannia, Németország és Svédország kezdeményezésére annak érdekében, hogy egységesítse az úszás szabályait, és nemzetközi fórumot biztosítson versenyek szervezésére. Székhelye Lausanne-ban (Svájc) van. Jelenleg 207 nemzeti szövetség a tagja.
Nemzetközi Úszószövetség (Fédération internationale de natation)
„A víz a mi világunk!”
Lausanne (é. sz. 46° 31′ 00″, k. h. 6° 38′ 33″46.5168, 6.6425)
A Wikimédia Commons tartalmaz Nemzetközi Úszószövetség témájú médiaállományokat.
A FINA feladata az, hogy:
egységes szabályokat alkosson medencében, vagy nyílt vízen szervezett úszószámok, valamint műugrás, óriás toronyugrás, szinkronúszás és vízilabda területén;
olimpiai játékokat és egyéb nemzetközi versenyeket szervezzen és azokat népszerűsítse;
biztosítsa az újonnan felállított rekordok ellenőrzését, nyilvántartását és naprakész nyomon követhetőségét;
előmozdítsa a vizes sportok népszerűsítését és fejlesztését a világ minden pontján;
ösztönözze a vízi sportokhoz köthető létesítményekkel kapcsolatos fejlesztéseket és beruházásokat;
elvégezzen minden olyan tevékenységet, ami a sport előmozdítása érdekében kívánatos lehet.
2017-ben a FINA az alábbi vizes események fejlődését tartotta ellenőrzése alatt:
Úszás: gyorsúszás, hátúszás, mellúszás, pillangóúszás, vegyesúszás, váltók, vegyes váltók
Műugrás: 1 és 3 m műugrás, 10m toronyugrás, 3 és 10m szinkronugrás, vegyes és csapatversenyek
Óriás toronyugrás: férfiak (27m magasságból), hölgyek (20 m magasságból)
Vízilabda: férfi és női szakág
Szinkronúszás: egyéni, páros, vegyes páros, csapat és szabad kombináció
Nyílt vízi úszás: 5km, 10km, 25km, csapatversenyek
A FINA az 1908. évi nyári olimpiai játékok végén, 1908. július 19-én a londoni Manchester Szállóban alakult meg Nemzetközi Amatőr Úszószövetség (Fédération internationale de natation amateur) elnevezéssel nyolc, az olimpián részt vett nemzeti szakszövetség, köztük a Magyar Úszó Szövetség kezdeményezésére. Kezdetekben az olimpiai versenyek diszciplínáinak bővítését, szabályzását tartották elsődleges feladatnak, 1973-tól szerveznek úszó-világbajnokságokat, 1986 óta pedig Masters világbajnokságokat szeniorúszók számára, előbb a páros években, majd 2015-től az úszó-világbajnokságokat követően a páratlan években.
A nemzeti szakszövetségek számának alakulása:
Úszó-világbajnokság – az 1973 óta megrendezett bajnokság a szándékok szerint a legfőbb vízi sportverseny. A belgrádi első megmérettetés óta négy sportkategóriában osztottak ki világbajnoki címet: sportúszás, szinkronúszás, műugrás és vízilabda, majd ezek sora kibővült. 2001 óta a bajnokságot kétévente rendezik meg.
FINA Masters világbajnokság – szenior úszók számára.
Nyílt vízi úszó-világbajnokság (évente rendezik meg, egyik évben önálló bajnokság, a másikban pedig az úszó-világbajnokság keretében)
FINA 10 km-es maratonúszó-világkupa
FINA nyílt vízi úszás Grand Prix
Úszás a nyári olimpiai játékokon
Szinkronúszás a nyári olimpiai játékokon
Műugrás a nyári olimpiai játékokon
Vízilabda a nyári olimpiai játékokon
Vízilabda-világbajnokság (megrendezve az úszó-világbajnokság keretében)
FINA Férfi vízilabda Development Trophy
A FINA-tagok ülésezésére négyévente, általában a világbajnokságok idején kerül sor. Két szokásos vagy "rendes" kongresszus létezik: az általános és a műszaki. A FINA legmagasabb hatósága az általános kongresszus. A FINA öt vízi sportágára vonatkozó technikai kérdéseket a technikai kongresszus határozza meg. Minden egyes kongresszuson két-két szavazó tag van jelen az egyes tagszövetségektől, valamint a következő, szavazati joggal nem rendelkező tagok: az elnökség 22 tagja, a tiszteletbeli örökös elnök és az összes tiszteletbeli tag. A technikai kongresszuson ugyncsak jelen vannak, szavazati jog nélkül a megfelelő technikai bizottságok tagjai.[2] Időről időre összehívnak "rendkívüli" kongresszust is egy-egy különleges vagy aggodalomra okot adó témával kapcsolatban. (pl. A 2009-es világbajnokságon rendkívüli kongresszust tartottak a Masters úszási szabályok felülvizsgálata végett.) Minden kongresszust a FINA elnöke vezeti le.[2]
A teljes tagságot képviselő kongresszusi találkozók között egy kisebb, 22 tagú, FINA Iroda elnevezésű képviselőbizottság ülésezik, hogy időben intézkedjen azokban az ügyekben, amelyek nem várhatják meg a teljes testület ülését. A FINA végrehajtó tisztségviselőit az elnökség választja ki.[2]
Különféle szakirányú és különbizottságok segítik a szövetség munkáját (például, technikai kérdésekben szakáganként vagy jogi, dopping és egyéb ügyekben).[2]
Ügyvezető igazgató: Cornel Marculescu
Székhely: Chemin de Bellevue 24a/24b, CH-1005 Lausanne, Svájc
Javier Ostos Mora[3] (2. mandátum)
A Nemzetközi Úszószövetség 2015 februári ülésén vették fel a koszovói úszószövetséget a szervezet 208. tagjaként.[1]
A FINA tagjai földrészenként vannak csoportosítva; és öt kontinentális szövetség tagjai lehetnek:
Afrika (52): Afrikai Úszószövetség (CANA)
Amerika (44): Amerikai Úszószövetség (ASUA)
Ázsia (44): Ázsiai Úszószövetség (AASF)
Európa (52): Európai Úszószövetség (LEN)
Óceánia (16): Óceániai Úszószövetség (OSA)
Megjegyzés: A kontinens nevét követő szám a földrajzi helyzetük alapján figyelembe vett FINA-tagok számát jelöli, nem szükségszerűen egyezik a kontinentális szövetségek taglétszámával.
↑ a b Koszovó lett a 208. FINA-tagország. Lásd: FINA: Kosovo is the 208th FINA member. fina.org. (angolul) Lausanne: FINA (2015. feb. 17.) (Hozzáférés: 2017. júl. 16.) arch
↑ a b c d FINA: FINA Constitution. fina.org. (angolul) Lausanne: FINA (2015. júl. 23.) (Hozzáférés: 2017. júl. 16.) (PDF: 423 KB oldal ) arch
↑ a b FINA: FINA Honorary Life President Lic. Javier Ostos Mora passes away at 92. en.olympic.cn. (angolul) Peking: Chinese Olympic Committee (2008. nov. 7.) (Hozzáférés: 2017. júl. 15.) arch
↑ Úszás: kuvaiti elnököt választottak meg a FINA élére. www.nemzetisport.hu (2021. jún. 5.) (Hozzáférés: 2021. jún. 5.)
Ez a szócikk részben vagy egészben a FINA című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Ez a szócikk részben vagy egészben a Fédération internationale de natation című francia Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A FINA hivatalos honlapja (angolul)
Az év legjobb FINA-sportolóinak listája
Sportportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Nemzetközi_Úszószövetség&oldid=24044448”
Utoljára szerkesztve 2021. július 19., 09:16-kor
A lap utolsó módosítása: 2021. július 19., 09:16
A lap szövege CC BY-SA 3.0 alatt érhető el, ha nincs külön jelölve.